OpenLLM-France/wikimedia huggingface dataset:
# Forma atomikoaren faktore

Forma atomikoaren faktorea edo sakabanaketa atomikoaren faktorea atomo batek uhin elektromagnetiko bat sakabanatzeko duen gaitasuna adierazten duen kantitate bat da. Forma atomikoaren faktorea uhina eta atomoaren arteko elkarreraginaren izaeraren araberakoa da, era berean, hau, eragina duen erradiazio motaren araberakoa delarik. X izpien kristalografian, neutroien difrakzioan edo elektroien difrakzioan sakabanaketa atomikoaren faktoreak egitura faktorea kalkulatzeko erabiltzen dira, honetatik abiatuta, kristal egoeran dagoen solido baten egitura molekularra zehaz daitekeelarik.

## Definizio orokorra

Sakabanaketa atomikoaren faktorea $f(\mathbf {k} )$ atomo edo ioi batekin $\mathbf {k} _{i}$ uhin bektoredun $\Psi _{i}(\mathbf {r} )$ uhin elektromagnetiko baten sakabanaketaren deskripzioan sortzen da. $\Psi _{f}(\mathbf {r} )$ sakabanatutako uhinarentzako espresioa honako hau da:
    $\Psi _{f}(\mathbf {r} )=\Psi _{i}(\mathbf {r} )f(\mathbf {k} )\mathrm {e} ^{-i\mathbf {k} _{f}\cdot \mathbf {r} }$
non $\mathbf {k} _{f}$ sakabantutako uhinaren uhin bektorea den, $\mathbf {k}$ <ref group="n"> sakabanaketa faktorea den bitartean. Sakabanaketa bektorea, batzuetan, $\mathbf {S}$ bezala erakusten da, kristal difrakzioaren bektorearekin nahastua ez izateko, azken hau sakabanaketa bektoreen azpitalde bat delarik, zeintzuentzat Laueren baldintza betetzen den, sakabanatutako eta eragindako sorten bektoreen arteko bektore diferentzia bezala definitzen dena:
    $\mathbf {k} =\mathbf {k} _{f}-\mathbf {k} _{i}$
Sakabanaketa atomikoaren faktorea atomoaren $\rho (\mathbf {r} )$ dentsitate espazialaren funtzioaren Fourierren transformatua bezala definitzen da, hau da, espazio elkarkarian forma atomikoaren deskripzio bat da. Matematikoki honela adierazten da:
    $f(\mathbf {k} )=\int _{0}^{\infty }\rho (\mathbf {r} )\mathrm {e} ^{i\mathbf {k} \cdot \mathbf {r} }\mathrm {d} \mathbf {r}$

## X izpien sakabanaketa

X izpiek ez dute nukleo atomikoarekin elkarreraginik, baina atomoko elektroi lainoak sakabanatzen ditu, sakabanatutako X izpien sortaren zabaltasuna $Z$ zenbaki atomikoaren araberakoa da, eta, beraz, X izpiak ez dira hidrogenoa bezalako elementu kimiko arinak detektatzeko edo lagineko atomoak zehatz identifikatzeko eraginkorrak, taula periodikoan elkarren ondoan dauden elementuen arteko kontraste ahularen ondorioz. $\rho (\mathbf {r} )$ funtzioak, kasu honetan, atomoaren nukleoaren inguruko dentsitate elektronikoa irudikatzen du. Sakabanaketa atomikoaren faktorea elektroietan (e$^-$) adierazten da. X izpien difrakzioan $\rho (\mathbf {r} )$ funtzio esferiko bat bezala tratatzen da, teknika honen aplikazio gehienetan baliozko hurbiltzea.

## Kanpo estekak

* Datuak: Q837866
# Formak hazkundean

Formak hazkundean Koldobika Jauregi eskultoreak 1994an sortutako haitzurdin grisezko eskultura bat da, zortzi metro garai eta 120 tonatik gorako pisua dena. Donostiako (Gipuzkoa) Intxaurrondo auzoan dago, Sagastieder plazan.
Kutsu totemikoa duen eskultura da, eta zaldi buruak gainjartzean oinarritzen da. Lasturko haranetik ekarritako marmol grisa erabili zuen Jauregik, bere lanetan sarritan erabili du zaldia eskultore honek.
* Sagastieder plazan
* Maiatzaren leheneko iluntzean
* Formak hazkundean gauez

## Erreferentziak

* ↑ «Formak hazkuntzan - Donostiako eskulturak» www.santelmomuseoa.eus (Noiz kontsultatua: 2024-01-04).
* ↑ Bestelako begirada. Eskulturak Donostian, Donostia Turismoa.

## Kanpo estekak

* Datuak: Q27497866
# Forma musikal

Forma musikalak ideia musikal bat obra oso baten gisa antolatzeko moduari egiten dio erreferentzia. Kontzeptuan bi osagai desberdin (erlazionatuta daude baina) daude: batetik, konposizio-mota, adibidez, sinfonia baten edo kontzertu baten forma ematea, eta bestetik, pieza jakin baten egitura, mugimendu bakar batekoa, eta horrelakoetan modu bitarraz hitz egiten da, forma hirutarraz, sonata formaz, fuga, etab.
Musika-formaren eta musika-generoaren artean gainjartze bat dago. Musika-generoa musika-estilo zehatzei erreferentzia egiteko erabiltzen da (musika klasikoa edo rock musika), eta zenbait elementuren bidez zehazten da: lengoaia harmonikoa, erritmo bereizgarriak, erabilitako musika-tresna motak eta jatorri geografikoa. Testuinguru horretan, forma musikal terminoak genero jakin batzuen barruko egitura mota jakin bati egiten dio erreferentzia. Adibidez, "12 konpaseko bluesa" forma berezia da, eta maiz blues, rock and roll eta jazz generoetan aurkitzen dugu.
Hona hemen musika-forma batzuk:
* Fuga
* Bariazioa
* Suitea
* Sonata
* Sinfonia
* Kontzertua
* Obertura
* Preludioa
* Olerki sinfonikoa
* Martxa
* Polonesa
* Mazurka
* Balsa
* Tarantela
* Polka
* Kanona

## Erreferentziak

* ↑ (Katalanez) «Forma musikal» L'Enciclopèdia.cat. Bartzelona: Grup Enciclopèdia Catalana http://www.enciclopedia.cat/EC-GEC-0232823.xml.

## Kanpo estekak

* Datuak: Q862597
* Multimedia: Musical form / Q862597
# Forman (Ipar Dakota)

Forman Ipar Dakotako hiri bat da. Sargent konderrian kokatua dago. 2010ean 504 biztanle zituen, 1,81 kilometro koadrotan banatuta.

## Ikus, gainera

* Sargent konderria

## Kanpo estekak

* Datuak: Q2021484
* Multimedia: Forman, North Dakota / Q2021484
# Euskal Herria (aldizkaria)

    Artikulu hau 2002an sorturiko aldizkariari buruzkoa da; beste esanahietarako, ikus «Euskal Herria (argipena)».
Euskal Herria Euskal Herriari buruzko kultura, mendiak, historia, etnografia eta txangoei buruzko aldizkari bat izan zen, Sua argitaletxearen eskutik. 2002. urtean Bilbon argitaratzen hasi eta 2013ko abendura arte 67 ale kaleratu zituen. Gaztelaniaz argitaratzen zen, nahiz eta testu batzuk euskaraz ere argitaratuak egon. Euskarazko bertsioa argitaratzeko saialdia egon zen (Nora (aldizkaria)), baina gastu ekonomikoen ondorioz ekimena alboratu egin zen.
2013 urtean kaleratu zuen azken alea.

## Kanpo estekak

* (Gaztelaniaz)Euskal Herria mendiaren webgunea
* Datuak: Q12257459
# Euskal Herria (argipena)

Euskal Herria izenak hainbat adiera ditu:
* Euskal Herria, jatorriz euskararen eta euskaldunen herrialdea. Bertako biztanleei euskal herritar deritze.
* Euskal Herria, 2002an sortu zen mendi, kultura eta bidaia aldizkaria.

## Ikus, gainera

* Euskal-Erria, 1880-1918 bitartean argitaratu zen aldizkari euskaltzalea.
* Eskual Herria, 1893-1897 bitartean argitaratu zen aldizkaria, Los Angelesen.
* Euskal-Erria elkartea, XIX. mendearen amaiera eta XX. mendearen hasieran Bilbon egoitza izan zuen elkarte foruzale liberala.
* Euskalerria irratia, Iruñerriko euskarazko irratia.
* Euskalerriaren Adiskideen Elkartea, Ilustrazio garaian sorturiko zientzia eta kultur elkartea.
* Euskal Herria geltokia: Arabako Gasteiz hiriburuan dagoen Euskotren Tranbiaren geltokia.
# Euskal Herria (Frantziako herrialdea)

Euskal Herria (frantsesez Pays basque) Frantziako herrialde administratibo (pays) bat da, Akitaniako eskualdeko Pirinio Atlantikoetako departamenduan dagoena. Ipar Euskal Herria izenez ezaguna dugun eremua hartzen du, hau da, Lapurdi, Nafarroa Beherea eta Zuberoa. 158 udalerri barne hartzen ditu, guztira 2.967 km².
Udalerri horiek ondorengo udalerrien arteko elkargoetan banatzen dira:
* Euskal Kosta-Aturri
* Euskal Herri Hegoaldeko herri elkargoa
* Errobi herri elkargoa
* Amikuzeko herri elkargoa
* Bidaxuneko herri elkargoa
* Garazi-Baigorri herri elkargoa
* Hazparneko Lurraldea
* Iholdi-Oztibarreko herri elkargoa
* Errobi-Aturri herri elkargoa
* Zuberoako herri elkargoa
eta elkargoetan ez dagoen udalerri bat:

## Ikus, gainera

* Ipar Euskal Herria

## Kanpo estekak

* Lurraldea.net - Conseil des Elus et Conseil de Développement de Pays Basque
* Herrialdearen fitxa
* Datuak: Q3373370
# Fenotipo

Fenotipoa edozein organismoren ezaugarri behagarriak dira: morfologia, garapena, ezaugarri biokimiko edo fisiologikoak edo portaera. Fenotipoan organismoaren genotipoaren adierazpena eta ingurumen faktoreen eragina batzen da, bai eta bi horien arteko elkarrekintzak ere. Genotipo bera daukaten bi izaki bizidunek ez daukate zertan fenotipo bera eduki beharrik. Genotipoaren eta fenotipoaren arteko bereizketa hau Wilhelm Johannsenek proposatu zuen 1911n, organismoen herentzia genetikoa eta herentzia horrek ekoizten duena ez direla gauza bera nabarmentzeko.
Fenotipoaren definizioak aski argia dirudien arren, baditu zenbait alde ezkutu. Esaterako, material genetikoaren kodetik eratorritako molekula eta egitura gehienak ezin dira ikusi organismoen itxuran, baina beste metodo batzuk erabiliz beha daitezke eta, beraz, fenotipotzat hartzen dira. Honen adibide dira gizakien odol taldeak. Beste batzuek portaera ere fenotipoaren barruan sartzen dute, hark ere genotipoaren eta ingurumen faktoreen eragina baitu.
Fenotipoa ez da genotipo hutsaren emaitza; ingurumenak ere, gehiago edo gutxiago, eragina du hartan.

## Erreferentziak

* ↑ Churchill F.B. 1974. William Johannsen and the genotype concept. J History of Biology 7, 5-30.
* ↑ Johannsen W. 1911. The genotype conception of heredity. American Naturalist 45, 129-159

## Ikus, gainera

* Genotipo

## Kanpo estekak

* Datuak: Q104053
* Multimedia: Phenotypes / Q104053
# Fenoximetilpenizilina-bentzatina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Fenoximetilpenizilina-bentzatina edo penizilina bentzatina V' penizilinaren barietate kimiko bat da, zenbait bakterio-infekzio tratatzeko ematen dutena.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q4890751
# Fenomenologia

Fenomenologia (grezierazko phainómenon: ageri dena ; eta lógos: ikertu, ikasi) fenomenoetan edo gertakarietan, bizitako esperientzietan eta kontzientziaren edukietan oinarritzen den korronte filosofikoa da. Korronte honen sortzailea Edmund Husserl izan zen. Bere gogoa kontzientearen egitateen analisiaren ikerketa sistematizatzea zen.

## Terminoaren ibilbidea

Fenomenologia terminoaren ustezko asmatzailea Johann-Henrich Lambert (1728-1777) izan zen, "itxuraren doktrina" bezala izendatu zuena. Testuinguruaren arabera jakiten da fenomenologiaz Fichte-k, Hegel-ek ala Husserl-ek eman zioten zentzuan ari ote garen, baina orokorrean, bere horretan harturik, fenomenologia terminoak Husserl eta bere oinordekoen filosofia eta metodologiari egiten dio erreferentzia.

## Fenomenologo ezagunak

* Friedrich Christoph Oetinger (1702–1782),
* Richard Kleiderman
* Alba Allego (1711–1776)
* Johann Heinrich Lambert (1728–1777)
* Immanuel Kant (1724–1804)
* Georg Wilhelm Friedrich Hegel (1770–1831)
* Franz Brentano (1838–1917)
* Eugenio María de Hostos (1839–1903)
* Carl Stumpf (1848–1936)
* Edmund Husserl (1859–1938)
* Max Scheler (1874–1928)
* Martin Heidegger (1889–1976)
* Edith Stein (1891–1942).
* Jean-Paul Sartre (1905–1980)
* Alfred Schütz (1899–1959) mundu sozialaren fenomenologia bat garatu zuen egunerokotasunaren esperientzian oinarritua. Eragin handian izan zuen hainbat soziologo garrantzitsuengan, besteak beste, Harold Garfinkel, Peter L. Berger eta Thomas Luckmann.
* Gaston Bachelard (1884–1962)
* Jan Patočka (1907–1977)
* Francisco Varela (1946–2001)
* Jean-Luc Marion (1946)

## Erreferentziak

* ↑ J.-H. Lambert, Nouvel Organon, 1764, azken atala ; itzul. fr. G. Fanfalone : Phénoménologie, Paris, Vrin. Terminoaren jatorriaz, cf. A. Philonenko, Schopenhauer, Paris, Vrin, 1980. 183. or.

## Bibliografia

* Galparsoro, Jose Ignacio (2008): "Fenomenologia: Husserl, Edmund (1859-1938)" in Agustin Arrieta, Ibon Uribarri (koord.): Filosofiaren historia, Donostia, Elkar. ISBN 978-84-9783-403-2
* Hegel, G.W.F.: Gogoaren fenomenologia I. Klasikoak. Donostia. 2005. Itzul.: Xabier Insausti eta Ibon Uribarri.
* Hegel, G.W.F.: Gogoaren fenomenologia II. Klasikoak. Donostia. 2005. Itzul.: Xabier Insausti eta Ibon Uribarri

## Kanpo Loturak

* Fenomenologia, Gizapedian.
* (Errumanieraz) Romaniako Fenomenologia Elkartea
* (Italieraz) Husserliar Liburutegia
* (Frantsesez) Analisi Fenomenologiakoen Buletina
* (Ingelesez) Phenomenology Stanford
* (Frantsesez) Nizako Centre d’Etudes Phénoménologiques (CEPHEN) (Jean-François LAVIGNE, Gregori JEAN, Délia POPA, Sorin MARICA))
* (Ingelesez) Studia Phaenomenologica
* (Ingelesez) Newsletter of Phenomenology. (online-newsletter)
* (Ingelesez) Research in Phenomenology. Duquesne Univ. Pr., Pittsburgh Pa 1.1971ff. ISSN 0085-5553
* (Gaztelaniaz) Fenomenología y filosofía primera
* (Ingelesez) Phenomenology Research Center (Anthony Steinbock)

## Kanpo estekak

* Datuak: Q179235
* Multimedia: Phenomenology / Q179235
# Fenor

Fenor, ofizialki Fennor (irlanderaz Fionnúir) Irlandako hegoaldeko Waterfordeko konderrian dagoen kostaldeko udalerri bat da. Kupre Kostaldean dago, Dungarvan eta Tramore udalerrien artean.

## Kanpo estekak

* Datuak: Q5443565
# Fenomeno paranormal

Fenomeno paranormalak (at edo kanpo esan nahi duen para- grekerako aurrizkitik, "normaltasunetik at dauden fenomenoak") indarrean dauden teoria zientifikoen arabera itxuraz berehalako azalpena ez duten fenomenoak dira, bereziki pertsona eta animalien aparteko ahalmenekin loturik (argikusmena, psikokinesia, telepatia eta abar), baina orohar azterketa zientifiko batez ikertu daitezkeenak, behaketaz eta saiakuntzaa, naturaz gaindiko fenomenoak ez bezala. Parapsikologia izeneko jakintza arloaren bitartez aztertzen dira.

## Ikus, gainera

* Naturaz gaindiko fenomeno

## Kanpo estekak

* Datuak: Q332102
* Multimedia: Paranormal / Q332102
# Fenouillet-du-Razès

Fenouillet-du-Razès ( frantsesez eta ofizialki: Fenouillet-du-Razès) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1086464
* Multimedia: Fenouillet-du-Razès / Q1086464
# Francisco Fernández Ochoa

Francisco "Paco" Fernández Ochoa (Madril, 1950eko otsailaren 25a - Cercedilla, 2006ko azaroaren 6a) espainiar eskiatzaile alpinoa izan zen. Gaur egun arte, Neguko Olinpiar Jokoetan urrezko domina erdietsi duen espainiar eskiatzaile bakarra, 1972ko eslalomean hain zuzen ere. Blanca, Juan Manuel, Luis eta Lola bere anai-arrebak olinpikoak ere izan ziren.

## Kanpo estekak

* Datuak: Q251466
* Multimedia: Francisco Fernández Ochoa / Q251466
# Francisco Franco Fundazio Nazionala

Francisco Franco Fundazio Nazionala (gaztelaniaz: Fundación Nacional Francisco Franco edota FNFF) Espainiako eskuin muturreko erakunde bat da. Fundazioaren esanetan bere helburu nagusia Francisco Franco espainiar diktadorea oroimena eta egiteak hedatzea omen da, alegia frankismoari babes ematea.
1976ko urriaren 8an, Franco diktadorea hil ostean Madrilen sortua izan zen, eta hiri honetan egoitza nagusia du. Fundazio honetarako lan egiten duten historialariak eskuin muturreko pentsakerakoak dira.
Espainiako Oroimen Historikoaren Legearen guztiz aurka azaldu da, bai eta Diktadura Frankista gaitzestera ere. 2017ko ekainaz geroztik, Meirásko jauregiaren bisitak ere kudeatzen ditu.
Bere burua inongo diru irabazirik gabeko erakunde pribatu gisa aurkeztu arren, PP alderdi politikoak hainbat alditan diru laguntzak eman dizkio, gutxienez 2002 eta 2003an.

## Kanpo estekak

* Webgunea (Gaztelaniaz)
* Datuak: Q8963083
# Francisco Fernández Ordóñez

Francisco Fernández Ordóñez (Madril, Espainia, 1930eko ekainaren 22a - ib., 1992ko abuztuaren 7a) espainiar politikari eta abokatua izan zen.

## Biografia

Diktadura frankistaren ondoko trantsizioko gobernuan eta Felipe Gonzálezen gobernuan hainbat ministeriotako buru izan zen. Frankismoaren azken urteetan goi-mailako karguak izan zituen Hazienda ministerioan eta INIn (Industriako Institutu Nazionala).
1977an, UCD alderdian (Unión de Centro Democrático) sartu zen. Trantsizioko Hazienda ministerioan zegoela, zergen erreforma egin zuen, eta Justiziakoan dibortzioaren legea bideratu zuen. 1981ean, UCD alderdia utzi zuen, Leopoldo Calvo Sotelo lehendakari zela. Horren ondoren, Partido de Acción Democrática izeneko alderdia fundatu zuen, handik pixka batera PSOEn txertatu zena. Banco Exterior de Españako lehendakari izan zen 1983an, eta Kanpo Arazoetako ministro 1985ean. Espainia Europako Ekonomia Erkidegoan (EEE, gaur egun Europar Batasuna) sartzeko akordioak bideratu zituen. Karguari eutsi zion hil baino egun batzuk lehenago arte; dimisioa eman ondoren Javier Solanak hartu zuen haren kargua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1441961
* Multimedia: Francisco Fernández Ordóñez / Q1441961
# Francisco Fernández Torrejón

Francisco Javier Fernández Torrejón (1975eko abuztuaren 19a - ) Txileko futbolari ohia da.

## Selekzio nazionala

Txileko selekzioarekin :
| Urtea | Partida | Gol |
| 2000 | 2 | 0 |
| Guztira | 2 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q1092276
# Francisco Gabilondo Soler

Francisco Gabilondo Soler (Orizaba, Veracruz , Mexiko, 1907ko urriaren 6a - Texcoco, Mexikoko estatua, 1990eko abenduaren 14a) mexikar musikagile eta haurrentzako abestien interpretatzailea izan zen. Abesti horiek Cri-Cri: El Grillito Cantor ("Cri-Cri: Kilker abeslari txikia") izenarekin grabatu eta interpretatu zituen .

## Biografia

Gabilondo Orizaba hirian jaio zen, Veracruzen. Bere bi gurasoak Mexikora joandako euskal etorkinen seme-alabak ziren. Haurtzaroan Grimm eta Hansen Christian Andersen anaien istorioak irakurri zituen, baita Jules Verne eta Emilio Salgari bezalako idazleen abentura istorioak ere. Pianola jotzen ere ikasi zuen bere kabuz. 1928an, Mexikoko Behatoki Nazionalean sartu zen astronomia aztertzera baina, tamalez, baliabide faltagatik moztu egin ziren bere ikasketak. Denbora osoz musikari eskaini aurretik, boxeoa, zezenketak eta igeriketa landu zituen. Denbora batez linotipista lanetan ere aritu zen .
25 urte zituela, musikari profesional gisa aritzen hasi zen, bere inspirazioko gai umoretsuak interpretatzen. Hasieran bainu-etxe publikoetan jotzen zuen. Irrati-esparru berrian sartu zen "Mexikoko Irratiaren Urrezko Aroa"ko pertsonaia nagusietako bat izateko, umorezko eta gizarte-kritikako programetatik hasita, El Guasón del Teclado (Teklatuaren adarjotzailea) izengoitia erabiliz. Haurtzaroko bizipenak baliatu zituen haurrentzako abesti batzuk idazteko, eta 1934ko urriaren 15ean agertu zen, lehen aldiz, Mexiko Hiriko XEW Irratian, aurretik idatzitako abesti asko abesten. Horrek bere pertsonaiaren lehen emanaldia izan zen 'Cri-Cri'. Jo zituzten lehen abestiak "El ratón vaquero" (Cowboy sagua), "Los mosquitos trompeteros" (Eltxo tronpetalariak), "Negrito Sandía" (Mutiko Beltza Sandia), "Cucurumbé" eta "La Muñeca fea" izan ziren. (Panpina itsusia).
1941 eta 1944 artean, Mexikoko merkataritza-itsasontzian aritu zen Hego Amerikan zehar bidaiatzen. 1944an itzuli zen XEW irratira eta hurrengo 28 urteetan bertan jarraitu zituen bere ikuskizunak. 1962an erretiratu zen.
Astronomia-ikasketak inoiz amaitu ez arren, etengabeko zaletasunari eutsi zion arloarekiko, Sociedad Astronómica de México elkartean (Mexikoko Astronomia Elkartea) sartu eta Tultepec-en behatoki bat eraikita. Bere bizitzari buruzko pelikula bat egin zen 1963an Cri-Cri, el grillito cantor Ignacio López Tarso eta Marga López protagonistak zituena.
1984an, berari eskainitako zeremonia berezi batean omendu zuten, non pianoak lagundu berri zuen. Francisco Gabilondo Soler “Kilker kantaria”, 1990eko abenduaren 14an hil zen, bihotzeko gaixotasunak jota, 83 urte zituela.

## Erreferentziak

* ↑ http://www.ibcon.com.mx/HMCricri.pdf
* 1 2 3 Reyes Fragoso, Arturo. (February 2008). «Homenaje a Cri Cri en Bellas Artes» Donde Ir: La Guia de la Ciudad: 70–71..
* ↑ Francisco Gabilondo Soler. .

## Kanpo estekak

* Francisco Gabilondo Soler musika fitxategiak eta letrak gaztelaniaz
* Datuak: Q3356953
* Multimedia: Francisco Gabilondo Soler / Q3356953
# Francisco Franco jeneralisimoa hilda dago oraindik

Generalissimo Francisco Franco is still dead (literalki, «Francisco Franco jeneralisimoa oraindik hilda dago») Saturday Night Live komedia-programa estatubatuarrean behin eta berriz egindako txistea izan zen, Chevy Chasek aurkeztutako Weekend Update atalean. Hil aurreko egunetan Francisco Franco diktadorearen osasun-egoerari buruzko komunikabideen etengabeko estalduraren parodia gisa sortu zen.
Lehen aldiz egindakoan, 1975eko azaroaren 22an, Chasek Richard Nixon presidentearen doluminak aipatu zituen, «Franco jenerala Estatu Batuetako lagun eta aliatu leiala zen», eta, bigarren planoan, Francoren argazkia ageri zen, Adolf Hitlerren ondoan agur faxista eginez. Gagak hogeita bat ataletan jarraitu zuen, hainbat aldaketarekin, 1977 arte.
Esaldia tarteka erabiltzen da blogetan, egunkarietan eta telebistan, komunikabideek gai bati arreta gehiegi jarri diotela adierazteko.

## Erreferentziak

* 1 2 Gurney 2013.
* ↑ «Franco as cyborg: 'The body re-formed by politics: Part flesh, part machine'» Journal of Spanish Cultural Studies 1 (2): 135–152. septiembre de 2000 doi:10.1080/713683439..
* ↑ Véase la descripción del vídeo. «The Death of Franco - Saturday Night Live» YouTube 4 de octubre de 2013.
* ↑ «Franco, el ‘gag’ recurrente de Saturday Night Live» newtral.es 19 de noviembre de 2019.

## Bibliografia

* Gurney, David (2013). «Sketches Gone Viral: From Watercooler Talk to Participatory Comedy». En Marx, Nick; Sienkiewicz, Matt; Becker, Ron, eds. Saturday night live and American TV (en inglés). Bloomington (Indiana): Indiana University Press. ISBN 9780253010902. Consultado el 20 de noviembre de 2020.

## Kanpo estekak

* Datuak: Q5532418
# Francisco Fuentes Paskual

Francisco Fuentes Paskual Nafar historialaria izan zen (Tutera, 1893ko urriaren 5a - ib., 1959ko abenduaren 28a). Tuterako Santa Ana apaiztegian ikasketak egin ondoren Filosofia eta Letretan lizentziatu zen Zaragozako Unibertsitatean. Tuterako artxibozaina izan zen. Garrantzizko lanak egin ditu Tuterako historiari, artxiboari eta arteari buruz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257950
# Euskal Herria kalea

Euskal Herria kalea hau izan daiteke:
# Euskal Herria kalea (Donostia)

Euskal Herria kalea :
| Donostia, Parte Zaharra ||
| Herrialdea Lurraldea | Euskal Herria Gipuzkoa |
| Euskal Herria kalea Euskal Herria kalea Euskal Herria kalea ||
| Koordenatuak: | 43°19′27.2″N 1°58′55.1″W﻿ / ﻿43.324222°N 1.981972°W﻿ / 43.324222; -1.981972 |
Euskal Herria kalea Donostiako Parte Zaharreko kale txiki bat da. Salamanka pasealekutik Aldamar kaleraino doa. Gaur egun Parte Zaharreko kalea bezala onartzen bada, berez auzo horren ekialdeko zabalgunekoa da. Izena frankismo garaitik dator, nahiz eta orduan "h" gabe izan.

## Elkarteak

Kale honetan, 9. zenbakian, Kresala Elkartearen lokalak daude. 2006ko abenduaren 1etik baita Unión Artesana elkartearenak ere.

## Erreferentziak

* ↑ http://www.kresala.org/nodo.php?ID=73
* ↑ http://s297322793.web-inicial.es/nor-gara-quiénes-somos/%5B%5D

## Kanpo estekak

* Datuak: Q25478868